New Jersey

New Jersey er den fjerde minste, men tettest befolkede delstaten i USA. Navnet stammer fra øya Jersey i Den engelske kanal. New Jersey grenser i nord til New York, i øst til Atlanterhavet, i sør til Delaware og i vest til Pennsylvania. Høyeste punkt er High Point, som ligger 550 moh.

Geografi
New Jersey grenser mot nord og nordøst til delstaten New York, mot øst til Atlanterhavet, mot syd og sydøst til Delaware og mot vest til Pennsylvania på den anden siden av Delaware-elven.

New Jersey består i hovedsak av fem regioner: Gateway Region i det nordøstlige av delstaten ligger i New Yorks storbyområde, og noen innbyggere pendler herfra til byen for å arbeide. Skylands i den nordvestlige delen er sammenlignet med regionen i nordøst mere skogkledt, landlig og bakkete. Shore ligger langs Atlanterhavet mot sydøst, og regionen i sydvest er en del av Philidelphias storbyområde. Den femte regionen, Pine Barrens, i den innerste sydlige delen av delstaten, er for det meste dekket av skog, og har en lavere befolkningstetthet enn resten av staten.

Det høyeste punktet i staten er High Point i Sussex County med 550 moh. 

 Klima 
New Jersey har et fuktig subtropisk klima i det meste av staten, mens det er et fuktig innlandsklima mot nordvest. New Jerseys klima påvirkes i høy grad av Atlanterhavet.

Somrene er meget varme og fuktige med gjennomsnittlige maksimumtemperaturer på 26-30 °C og minimumtemperaturer på 15-21 °C. Temperaturer over 32 °C forekommer i gjennomsnitt 18-25 dager hver sommer.  Vintrene er ofte kalde, men mildere i de sørlige områdene. Været om våren og høsten er mer uforutsigbart, og varierer fra kjølig til varmt.

De årlige nedbørsmengden i staten er ca. 1.100 mm, fordelt på 6-9 dager i måneden. Det faller ca. 38-78 cm snø hver vinter. Det er mer snø i den nordlige delen av staten, og snøen faller normalt mellom november og mars. 

 Fylker 

New Jersey er oppdelt i 21 fylker (counties), hvorav 13 stammer fra kolonitiden. New Jersey ble oppdelt i fylker i 1692, og de nåværende fylkene ble dannet ved å dele de eksisterende fylkene. Det nyeste fylket er Union County fra 1857. Oversikt over dagens 21 fylker:
 Atlantic County
 Bergen County
 Burlington County
 Camden County
 Cape May County
 Cumberland County
 Essex County Gloucester County
 Hudson County
 Hunterdon County
 Mercer County
 Middlesex County
 Monmouth County
 Morris County Ocean County
 Passaic County
 Salem County
 Somerset County
 Sussex County
 Union County
 Warren County

Store byer
Newark broad street|thumb|left
Til tross for sin befolkning og befolkningstetthet, har New Jersey ikke mange store byer. I 2000 var det kun fire byområder med en befolkning på over 100 000:
 Newark: 273.546
  Jersey City: 240 055
  Paterson: 149 222
  Elizabeth: 124 969
  Edison 97 687
 Woodbridge Township: 97 203

Demografi

Innbyggere i staten
United States Census Bureau har anslått at totalbefolkningen i staten New Jersey var 8 821 155 den 1. juli 2011, en 0,33 % økning siden folketellingen i 2010.Annual Estimates of the Resident Population for the United States, Regions, States, and Puerto Rico: April 1, 2000 to July 1, 2009  Innbyggerne bestod av 68,8 % hvite, 13,7 % afroamerikanere, 0,3 % indere, 8,3 % asiatiske, 6,4 % fra andre raser, og 2,7 % fra to eller flere raser. 17,7 % var latinamerikanske.New Jersey State & County QuickFacts ,  United States Census Bureau, 20. april 2012New Jersey – Race and Hispanic Origin: 1790 to 1990l, United States Census Bureau, 20. april 2012

Innbyggerne i New Jersey kalles for "New Jerseyans" or "New Jerseyites".

I 2010 var det anslagsvis 550 000 ulovlige innvandrere i staten, noe som utgjorde ca. 6,4 % av befolkningen. Dette var den fjerde høyeste prosentandelen av noen stat i USA.New Arizona law puts police in 'tenuous' spot, Washington Post

New Jersey er den tettest befolkede staten med 458 innbyggere per kvadratkilometer, og den nest rikeste delstaten. The richest (and poorest) places in the U.S.: 2007, CNN, 31. august 2007

Etnisitet
New Jersey er en av de mest multikulturelle statene i landet. Per 2011 hadde 56,4 % av innbyggerne under ett år minoritetsbakgrunn.Americans under age 1 now mostly minorities, but not in Ohio: Statistical Snapshot, The Plain Dealer Staten har den nest største jødiske befolkningen (etter New York)Jewish Population of the United States, State Jewish Virtual Library, den nest største muslimske befolkningen (etter Michigan), den største bosetningen av personer fra Costa Rica i USA, den største befolkningen av cubanere utenfor Florida, den tredje høyeste prosentvise delen av asiater og den tredje høyeste befolkningen av italienere. Afrikanske amerikanere, latinamerikanere og arabere har også høy andel bosatt i New Jersey. Staten har i tillegg den tredje høyeste indiske befolkningen av noen stats tall.The Foreign Born from India in the United States, 1. desember 2003Census 2000 PHC-T-6. Population by RaceCensus 2000 Brief, juni 2004 Staten har den tredje største koreanske befolkningen, den fjerde største filippinske befolkningen og den fjerde største kinesiske befolkningen. De fem største etniske gruppene er: italienere (17,9 %), irer (15,9 %), afrikanere (13,6 %), tyskere (12,6 %) og polakker (6,9 %).

 Økonomi 
Nøkkeltall
New Jerseys bruttodelstatsprodukt ble i 2006 anslått til å være 434 milliarder amerikanske dollar. Den gjennomsnittlige lønnsinntekten per innbygger var 41.636 USD i 2004, noe som var den nest høyeste i hele USA og 26 % høyere enn det nasjonale gjennomsnittet på 33.041 USD. Median-inntekten per husholdning på 55.146 USD er den høyeste i USA. Ni av New Jerseys fylker ligger blant de 100 rikeste fylkene i USA. Til tross for dette er byen Newark den fjerde fattigste byen i landet.Buffalo named third-poorest city in U.S., Buffalo Business First, 29. september 2009

 Økonomiske nøkkeltall verdi % av BNP År. kilde BNP  453,2 mrd US$ 2006, Commerce Dept, Bureau of Economic Analysis, US Arbeidsløshet  4,6 %  2006, Labor Dept, Bureau of Labor Statistics, US Andel fattige  7,8 %  2005-06, Commerce Dept, Bureau of the Census, US Inntekt per innb 39463.44 US$  2006, Commerce Dept, Bureau of Economic Analysis, US
 Kilde: The World Almanac 2008, side 45 og 555-587. 

 Industri 
New Jerseys økonomi er sentrert rundt den farmasøytiske industri, kjemisk utvikling, telekommunikasjon, næringsmiddelindustri, elektronisk utstyr, trykking og publisering og turisme. New Jerseys jordbruksprodukter omfatter hageplanter, hester, grønnsaker, frukt og nøtter, fiskeri og meieriprodukter.

New Jersey har flere forskere og ingeniører per kvadratmeter enn noe annet sted i verden. Delaware / Hudson Valley Hot Spot for biotechnology, Nature.com

New Jersey har en sterk vitenskapsøkonomi. Flere store farmasøytiske selskaper ligger i New Jersey, slik som Johnson & Johnson, Sanofi-Aventis, Novartis, Pfizer, Merck, Wyeth, Hoffman-La Roche, Bristol-Myers Squibb og Schering-Plough. Store teleselskaper som Verizon Wireless, Avaya, Alcatel-Lucent og AT & T Communications ligger også i New Jersey.

Flere hovedkvarter, inkludert 24 selskaper fra Fortune 500, ligger i New Jersey. Fortune 500 2007 - States: New Jersey 30. mars 2007

Transport

New Jerseys største ressurs er deltstatens beliggenhet, noe som har gjort den til et handelssentrum. En annen handelsfordel er delstatens utbyggede transportsystem som gjør at en fjerdedel av USAs innbyggere kan nås på kun ett døgn. Ferieområder som Atlantic City gjør også at New Jersey har den femtestørste inntekten fra turisme av USAs delstater. 

New Jersey er preget av å være en sovestat (tilsvarende en sovekommune, men en delstat istedenfor en kommune), siden mange pendler til arbeid i storbyene New York City og Philadelphia. New Jersey yter derfor stor grad kun rene tjenester til innbyggerne. 

Flyplassen Newark Liberty internasjonale lufthavn betjener årlig ca. 29 223 171 passasjerer fordelt på ca. 405 846 flybevegelser. Dette gjør den til den femte mest trafikkerte flyplassen i USA og blant de 20 travleste flyplassene i verden.

På grunn av statens strategiske beliggenhet er også transportnæringen sterk. Det meste av transporten styres av Port Authority of New York and New Jersey, et samarbeid mellom statene New Jersey og New York. Havnen Port Newark-Elizabeth Marine Terminal var verdens første containerhavn da den ble bygget og er fortsatt en av de største i dag.

New Jersey er bundet sammen med New York via ulike broer og tunneler.  George Washington-broen binder sammen New Jersey til Manhattan i New York City og har den tyngste biltrafikken på noen bro i verden.Port Authority of New York and New Jersey – George Washington BridgeGeorge Washington Bridge turns 75 years old , Times Herald Record, 24. juni 2010

 Naturresurser 

Selv etter 3 århundrer med utvikling er nesten halvdelen av New Jersey fortsatt dekket av skog. Det mest utbredte treet mot nord er eik, og i den sørlige delen er det furu. 

New Jerseys mineralressurser er ikke store. Delstaten smelter og raffinerer stort sett mineraler fra andre delstater. Tidligere var Franklin Furnace i lengre tid et sentrum for produksjon av zink, og det finnes fortsatt en begrenset minedrift i dag. 

Ødeleggelser etter orkanen «Sandy» i 2012
«Orkanen Sandy» ødela store deler av New Jersey og New York de siste dagene av oktober 2012. Flere nabolag ble brent ut og oversvømmelser medførte opprydningsarbeid for flere millioner kroner.Se de enorme ødeleggelsene i New Jersey, Aftenposten, 31. oktober 2012 Store gateområder ble dekket av sand,Gater er dekket med sand, Aftenposten, 30. oktober 2012 og området Queens ble lagt under vann. Sju personer i delstaten mistet livet.Hurricane Sandy: After 'incalculable' loss, recovery begins, New Jersey News, 31. oktober 2012 Byen Hoboken (New Jersey) ble nær totalødelagt.. Totalt var nærmere  mennesker uten strøm som følge av orkanen. I byen Atlantic City stod alle hovedgatene under vann.Atlantic City er under vann, VG, 29. oktober 2012 

 Kjente band og artister 
 Bon Jovi
 Jonas Brothers
 Dana Fuchs
 Melody Gardot
 Whitney Houston
 My Chemical Romance
 Overkill
 Paul Simon
 Frank Sinatra
 Count Basie
 Bruce Springsteen
 Ashley Tisdale
 Zakk Wylde

 Referanser 

 Eksterne lenker 



Kategori:Stater og territorier etablert i 1787